**O b r a z l o ž e nj e**

Cilj predložene izmjene ove odluke je propisati povećanje dohodovnog cenzusa iz razloga što je dosadašnji dohodovni cenzus utvrđen u 2012. godini, kad je prosječna neto plaća djelatnika u Gradu Zagrebu iznosila 6.382,00 kune (Službeni glasnik Grada Zagreba 5/12) odnosno 847,04 eura (fiksni tečaj konverzije iznosi **7,53450 kuna za 1 euro),** dok je trenutno prosječna neto plaća djelatnika u Gradu Zagrebu za siječanj 2023. - 1256 eura (Službeni glasnik Grada Zagreba 14/23), dakle rasla je za 50%, a ujedno su, nažalost, rasli i troškovi života brže od porasta plaće. Na temelju provedene analize utvrdio sam da je cijena vrtića u 2023. povećana za ¼ roditelja i to najčešće (30% za roditelje koji su do sad plaćali do 20 eura). Kako bi se sačuvala socijalna pravednost, ovakvim povećanjem imovinskog cenzusa ne bi došlo do povećanja cijene vrtića za korisnike.